Onitsha

Onitsha (Ọ̀nị̀chà Mmílí e igboeg pe Ọ̀nị̀chà hepken) a zo ur gêr vras war ribl reter ar stêr Nijer, e Stad Anambra e su Nijeria. Ober a ra Onitsha, asambles gant kêrioù e su Stad Anambra, e norzh Stad Imo hag e Stad an Delta war ribl kornôg ar stêr Nijer, un tolead kêr bras.Onitsha  Nigeria, Map, & History  Britannica, 2023-11-08, war www.britannica.comOnitsha, Anambra state urbanization and the housing challenges, 2023-11-08, war www.ajemates.org E 2016 e oa 8 milion a dud o vevañ en tolead-se. En Onitsha hec'h-unan e oa 1 695 000 annezad e 2024.Onitsha, Nigeria Metro Area Population 1950-2022, 2022-03-08, war www.macrotrends.net

Eus ar genel Igbo eo an annezidi, ha komz a reont ar yezh igboek. Komzet e vez ar saozneg hag ar pidgin nijerian ivez. Yezhoù afrikan all a vez komzet, eus keneloù all eus Nijeria dedennet gant an hub ekonomikel a zo eus Onitsha.

Onitsha e oa ar gêr saotretañ er bed e 2016France Info TV Site Internet: https://www.francetvinfo.fr/meteo/particules-fines/carte-voici-les-500-villes-les-plus-polluees-du-monde_1846403.html. Hervez AfricapolisOCDE/CSAO (2020), Africa's Urbanisation Dynamics 2020 : Africapolis, Mapping a New Urban Geography, West African Studies, Embannadur OCDE, Pariz, 2020, , 2024-02-23 e vo meurgêr Onitsha unan eus toleadoù stankañ ar bed e 2050. E 2023 eo bet rakwelet gant McKinsey e taougemento he diorren denel e  2045 abalamour d'ar feur araokadur a vremañ.

 Lennegezh 
Kreskiñ a ra ur "marc'had al lennegezh" en Onitsha er bloavezhioù 1950 ha 1960, ar pezh a grou ur "boum" lennegel e Nijeria e saozneg pidgin. Onitsha Market Literature (lennegezh marc'had Onitsha) a zo ur skouer vat eus sevenadur poblek Afrika, gant dodennoù evel diaesterioù ar garantez, ar vuhez familh, ha poanioù a bep seurt.

Kement-se a c'hoarvez ivez e norzh Nijeria, e haousaeg dreist-holl, ar Kano Market Literature.

Kaoz zo eus Onitsha e div oberenn lennegel europat : 
  Onitsha, romant gant ar skrivagner breizhat ha morisat Jean-Marie Gustave Le Clézio, embannet e 1991 e ti Gallimard 
  The Hole of Onitsha (toull / islonk Onitsha) gant ar skrivagner ha kazetenner polonat Ryszard Kapuściński, en e levr Heban (ebena) e 1998. 

 Gevelliñ 
Gevellet eo Onitsha gant :
  (Kalifornia)Sister Cities of Compton, comptonsistercities.org, 2013-07-02
  (Indiana)Indy partners with Nigerian city for business, cultural exchange gant Elena Mejia Lutz, 26 a viz Even 2017, The Indianapolis Star.

 Daveoù 

Rummad:Kêrioù Nijeria
Rummad:Anambra